paragraph_text: U GTA: San Andreas se pojavljuju različite bande, uključujući ulične bande te različite obitelji organiziranog kriminala, slične kriminalnim organizacijama u južnoj Kaliforniji. Ulične bande imaju puno veću ulogu, jer je protagonist Carl Johnson i sam u uličnoj bandi i sudjeluje u borbi protiv drugih bandi. Također, sukobi su dovedeni na potpuno novu razinu te igrač može osvajati teritorije dvaju protivničkih bandi u Los Santosu, Ballasa i Vagosa, dobivajući tako poštovanje i novac.